recursal/SuperWikiNEXT-32B huggingface dataset:
Η **Κλουμπ Σπόρτινγκ Ταμπάκο** (ισπανικά: *Club Sporting Tabaco*) είναι περουβιανός πρώην ποδοσφαιρικός σύλλογος με έδρα το διαμέρισμα του Ρίμακ, στη Λίμα. 

Εκ των πρωταγωνιστών του πρωταθλήματος του Περού κατά τη διάρκεια της ερασιτεχνικής περιόδου της ιστορίας του, ωστόσο, δεν ήταν σε θέση, πλέον, να συνεχίσει την επιτυχημένη παρουσία του έπειτα από την επαγγελματικοποίησή του, το 1951. Το 1955, προχώρησε σε συγχώνευση με την ζυθοποιία *Backus & Johnston*, η οποία και οδήγησε, με τη σειρά της, στην ίδρυση της Σπόρτινγκ Κριστάλ, εκ των κορυφαίων ποδοσφαιρικών συλλόγων του Περού.

Ιστορία
-------

Η Σπόρτινγκ Ταμπάκο ιδρύθηκε το 1926 από εργάτες της *Estanco de Tabaco*, δημοσίου χαρακτήρα καπνοβιομηχανίας, η οποία και κατείχε το μονοπώλιο του εμπορίου καπνού εντός του Περού. Το 1928, ο σύλλογος κατέκτησε το πρωτάθλημα της Ντιβισιόν Ιντερμέντια (ισπανικά: *División Intermedia*), πρωτογενή μορφή της μετέπειτα δεύτερης κατηγορίας, λαμβάνοντας, ως αποτέλεσμα, το δικαίωμα συμμετοχής στο πρωτάθλημα πρώτης κατηγορίας του 1929.

Το 1934, ο σύλλογος υποβιβάστηκε στη δεύτερη κατηγορία, προτού, στη συνέχεια, προβιβαστεί εκ νέου έπειτα από χρονικό διάστημα τριών ετών στην ανώτερη κατηγορία του περουβιανού ποδοσφαίρου, όπου και παρέμεινε έως το 1955, έτος κατά το οποίο και διαλύθηκε. Κατά τη διάρκεια των, συνολικά, 25 σεζόν παρουσίας του συλλόγου στην πρώτη κατηγορία, η Κλουμπ Σπόρτινγκ Ταμπάκο πέτυχε να αναδειχθεί δευτεραθλήτρια Περού δύο φορές, πιο συγκεκριμένα το 1931 και το 1954, και στις δύο περιπτώσεις με τελική πρωταθλήτρια την Αλιάνσα Λίμα.

Λόγω οικονομικών δυσκολιών και, πιο συγκεκριμένα, χρέους της τάξεως των 350.000 σολ, ο σύλλογος οδηγήθηκε σε συγχώνευση, κατά τη διάρκεια του Δεκεμβρίου του 1955, με τη ζυθοποιία *Backus & Jonhston*, γεγονός το οποίο και οδήγησε στην ίδρυση της Σπόρτινγκ Κριστάλ Μπάκους, νεοϊδρυθέντος συλλόγου ο οποίος και διατήρησε τα χρώματα του προκατόχου του.

Διακρίσεις
----------

|  |  |
| --- | --- |
| **Εθνικές διοργανώσεις** | **Τοπικές διοργανώσεις** |
| * **Πρωτάθλημα Περού**:
	+ *Δευτεραθλήτρια*: 1931 και 1954.
 | * **Ντιβισιόν Ιντερμέντια (Λίμα ι Καγιάο)** (**1**):
	+ Νικήτρια: 1928.
 |

Ιστορικές προσωπικότητες του συλλόγου
-------------------------------------

### Παίκτες

#### Πρώην παίκτες

|  |  |
| --- | --- |
| * Χοσέ Αράνα Κρους
* Ραφαέλ Άσκα
* Χουάν Κριάδο
* Φαουστίνο Ντελγάδο
 | * Αδόλφο Ντονάιρε
* Χόρχε Παρδόν, τερματοφύλακας, μέλος της αποστολής της Εθνικής Περού στο 1930
* Αλμπέρτο ντελ Σολάρ
* Βισέντε Βιγιανουέβα, κορυφαίος σκόρερ του πρωταθλήματος του 1954 (14 τέρματα)
 |

Δείτε επίσης
------------

* Κλουμπ Σπόρτινγκ Κριστάλ

Παραπομπές
----------

1. ↑  (Ισπανικά) «'Lo que tu viejo no te contó». *www.libero.pe*. 16 Δεκεμβρίου 2011. Ανακτήθηκε στις 2 Απριλίου 2020.
2. 1 2  (Ισπανικά) Behr, Raúl (13 Δεκεμβρίου 2010). «Adiós Tabaco, hola Cristal Backus». *www.dechalaca.com*. Ανακτήθηκε στις 2 Απριλίου 2020.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Περού
 |

 |
Η **Συμμαχία της Αρμενίας** ( αρμενικά: Հայաստան դաշինք‎) είναι ένας αρμένικος πολιτικός συνασπισμός. Ιδρύθηκε το 2021 και σημερινός της ηγέτης είναι ο πρώην πρόεδρος της Αρμενίας Ρομπέρτ Κοτσαριάν.

Ιστορικό
--------

Κατά την διάρκεια των αντικυβερνητικών διαδηλώσεων του 2020-2021, ο Κοτσαριάν υποστήριξε το Κίνημα Εθνικής Σωτηρίας, μια πολιτική συμμαχία που απαιτούσε την παραίτηση του πρωθυπουργού Νικόλ Πασινιάν. Ο Κοτσαριάν στην συνέχεια δήλωσε οτι θα επιστρέψει στην πολιτική ιδρύοντας νέα πολιτική συμμαχία. Η Συμμαχία της Αρμενίας ιδρύθηκε στις 9 Μαΐου του 2021, με συμμετέχοντα κόμματα την Αρμενική Επαναστατική Ομοσπονδία, το κόμμα Αναγέννηση της Αρμενίας και άλλους ανεξάρτητους μεταξύ των οποίων και ο ηγέτης του συνασπισμού Κοτσαριάν.

Η συμμαχία συμμετείχε στις εκλογές του 2021. όπου κέρδισε 21.1% της λαϊκής ψήφου, και 29/107 έδρες στην Εθνοσυνέλευση, κάτι που καθιστά τον συνασπισμό αξιωματική αντιπολίτευση. Επικεφαλής της κοινοβουλευτικής ομάδας εκλέχθηκε ο Σεϊράν Οχανιάν.

Ιδεολογία
---------

Η συμμαχία υποστηρίζει τα εθνικά συμφέροντα της χώρας καθώς και μια σειρά πολιτικών με στόχο την ασφάλεια και την προστασία του κράτους, ενώ επίσης αγωνίζεται για τον τερματισμό της κοινωνικο-οικονομικής παρακμής. Στοχεύει σε ποιοτικότερα και μεγαλύτερα επίπεδα ανάπτυξης.

Η Συμμαχία υποστηρίζει την κυριαρχία της περιοχής Αρτσάχ, που ανήκει στην ευρύτερη πατρίδα του Αρμένικου λαού και κατοικείται από Αρμένιους, όμως διεκδικείται από το Αζερμπαϊτζάν το οποίο επιχειρεί στρατιωτικά εναντίον της. Η Συμμαχία θεωρεί σημαντικό πυλώνα την προστασία των συνόρων, την καταπολέμηση της διαφθοράς και την βελτίωση της δημόσιας ζωής. Επίσης απαιτεί τον τερματισμό λειτουργίας ΜΚΟ που δρουν με ξένη χρηματοδότηση.

Παραπομπές
----------

1. ↑  «Ռոբերտ Քոչարյանը կգլխավորի "Վերածնվող Հայաստանի" և ՀՅԴ-ի նախընտրական դաշինքը».
2. ↑  «Ռոբերտ Քոչարյանի ելույթը "Հայաստան" դաշինքի անդրանիկ հանդիպմանը». 9 Μαΐου 2021.
3. ↑  «Ընտրություններին կմասնակցեմ դաշինքով, հավանաբար, 2 կուսակցություն կլինի․ Քոչարյան». 5 Απριλίου 2021.
4. ↑  «Ռոբերտ Քոչարյանի և "Վերածնվող Հայաստան" կուսակցության հետ հանդես կգանք դաշինքով | Republica.am». *republica.am*. Αρχειοθετήθηκε από το πρωτότυπο στις 5 Ιουνίου 2021. Ανακτήθηκε στις 18 Μαρτίου 2023.
5. ↑  «Seyran Ohanyan elected head of *Armenia* Alliance faction, Artsvik Minasyan – secretary of the faction». *armenpress.am* (στα Αγγλικά). Ανακτήθηκε στις 30 Σεπτεμβρίου 2021.
6. 1 2  «Համագործակցութեան Հռչակագիր "Հայաստան" Քաղաքական Դաշինք». 10 Μαΐου 2021. [*νεκρός σύνδεσμος*]
7. ↑  «Vanetsyan and Kocharyan against foreign-funded NGOs». *iravaban.net*. 13 Ιουνίου 2021. Ανακτήθηκε στις 30 Σεπτεμβρίου 2021.
Ο **Ντράγκαν Οκούκα** είναι επαγγελματίας προπονητής και πρώην επαγγελματίας ποδοσφαιριστής. Γεννήθηκε στις 2 Απριλίου 1954 στην Πρώην Γιουγκοσλαβική Δημοκρατία και αγωνίστηκε σε ομάδες κυρίως σέρβικες, απ' όπου είναι και η καταγωγή του. Το 1974 άρχισε στην Βελέζ Μονστάρ όπου παρέμεινε μέχρι και το 1976. Από το 1976 μέχρι και το 1987 αγωνιζόταν σε ομάδες όπως η Μότολα, η Τρεμπίντζε και η Ορέμπρο.

Το 1995 επέστρεψε στον αθλητισμό αλλά αυτή την φορά ως προπονητής και εκπροσώπησε την Μπέσετζ. Κάθισε στον πάγκο τους μέχρι το 1996 πηγαίνει Τσουκαρίκι. Αργότερα πήγε στην Ομπιλιτς ενω πήγε και στις Μπούντουτσνοστ Ποντγκόριτσα, Βοϊβοντίνα, Λέγκια Βαρσοβίας. Το 2005 δέχτηκε την πρόταση της Εθνικής Σερβίας ως προπονητής της ομάδας κάτω των 21, και έκανε μια αξιόλογη πορεία. Το 2006 πήγε στην Βίσλα Κρακοβίας έκανε το 2007 ένα σύντομο πέρασμα από την κυπριακή Ομόνοια, και από εκεί στην Λοκομοτίβ Σόφιας.

Τον Ιούνιο του 2010 συμφώνησε με την ομάδα της Καβάλας, ενώ τον ερχόμενο Νοέμβριο του ίδιου έτους παραιτήθηκε για άγνωστο σκοπό.

Η καριέρα του ως ποδοσφαιριστής
-------------------------------

| Χρονιές | Ομάδα | Εμφανίσεις | Γκόλ |
| --- | --- | --- | --- |
| 1974-1976 | Βελέζ Μονστάρ | 36 | 3 |
| 1976-1977 | Τρεμπίντζε | 33 | 4 |
| 1985 | Βελέζ Μονστάρ | 178 | 31 |
| 1985-1987 | Ορέμπρο | 64 |  ? |
| 1987-1989 | Μότολα | 58 |  ? |

Η καριέρα του ως προπονητής
---------------------------

| Χρονιές | Ομάδα |
| --- | --- |
| 1995-1996 | Μπέσετζ |
| 1996-1997 | Τσουκαρίτσκι |
| 1997-1998 | Όμπιλιτς |
| 1999-2000 | Μπούντουτσνοστ Ποντγκόριτσα |
| 2000 | Βοιβοντίνα |
| 2000-2003 | Λέγκια Βαρσοβίας |
| 2005-2006 | Εθνική Σερβίας (κάτω των 21) |
| 2006-2007 | Βίσλα Κρακοβίας |
| 2007 | Α.Σ. Ομόνοια |
| 2008-2010 | Λοκομοτίβ Σόφιας |
| 2010 | Α.Ο. Καβάλα |
| 2011 | Τζιανγκσού Σαιντί |

Η Μέθοδος του Οκούκα
--------------------

Η Μέθοδος του Οκούκα, βασίζεται στο πολυχρησιμοπιημένο σύστημα 1:4:4:2 που το χρησιμοποίησε δύο φορές ενώ πάντα έβαζε 4 στην Άμυνα. Το 1997 χάρη στο σύστημα 1:3:5:2 η Ομπιλιτς κέρδισε το Πρωτάθλημα Γιουγκοσλαβίας. Όταν βρισκόταν στην Βίσλα είχε το σύστημα 1:3:4:1:2 και κέρδισαν το πρωτάθλημα Πολωνίας. Επίσης τις χρονιές 2005-2006 και 2007 όπου βρισκόταν στις ομάδες της Εθνικής Σερβίας και της Ομόνοιας αντίστοιχα είχε ως στόχο το σύστημα 1:4:4:2 αλλά δεν είχαν αποτέλεσμα.

Παραπομπές
----------

1. ↑  (πολλαπλές γλώσσες) *Transfermarkt*. 269885. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *Transfermarkt*. 3874. Ανακτήθηκε στις 4  Απριλίου 2022.
Το **Ζλάταρ** (*σερβικά : Златар*) είναι βουνό στο νοτιοδυτικό τμήμα της Σερβίας με ψηλότερη κορυφή την Γκόλο Μπρντο με 1.627 ύψος. Βρίσκεται μεταξύ των ποταμών Λίμ, Ούβτσα, Μίλεσεβκα και Μπίστριτσα. Ανήκει στις Δειναρικές Άλπεις.

Το Ζλάταρ έχει πολλές ηλιόλουστες μέρες, 951 ώρες, 265 ηλιόλουστες μέρες και 100 χιονισμένες ημέρες ετησίως. Στο βουνό γίνεται εξόρυξη λιγνίτη και είναι πλούσιο σε δάση και λιβάδια. Αναπτυγμένη είναι και η κτηνοτροφική παραγωγή και αρκετά έχει αναπτυχθεί και ο τουρισμός. Κοντά στο βουνό είναι το φαράγγι του ποταμού Ούμπατς όπου ζει ένα σπάνιο είδος γύπα. Κοντά στο βουνό βρίσκεται το μοναστήρι Μιλέσεβα με σπουδαία κειμήλια και χειρόγραφα και αγιογραφίες του 13ου αιώνα. 

Στο Ζλάταρ έχει κτιστεί το «Ινστιτούτο για την πρόληψη, θεραπεία και αποκατάσταση των καρδιαγγειακών παθήσεων και της αρτηριακής πίεσης», που περιβάλλεται από πεύκα και δέντρα σημύδας. Το χειμώνα λειτουργεί χιονοδρομικό κέντρο με δύο πίστες μήκους 800 μέτρα με σκι-λιφτ και μία μικρότερη μήκους 420 μέτρων.

Αναφορές
--------

* *Мала енциклопедија Просвета*, Треће издање (1985); Београд: „Просвета"; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост"; ISBN 86-01-02651-6

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζλάταρ** |

* Златаринфо, информативни портал Златара и Нове Вароши
* Златар на serbia-tourism.org
* Туристичка организација Златар
* Златар - 285 златних дана, брошура ТСЦ "Златар"
* Зимски дан на Златару, снимак из ваздуха
* Златар на сајту Рекреатурса


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Златар (планина)  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Savoia-Marchetti SM.93** ήταν βομβαρδιστικό κάθετης εφόρμησης που αναπτύχθηκε στην Ιταλία την περίοδο του Β΄ Παγκοσμίου Πολέμου. Δεν εντάχθηκε σε παραγωγή και εν τέλει κατασκευάστηκε μονάχα ένα πρωτότυπο.

Σχεδιασμός και ανάπτυξη
-----------------------

Το SM.93 ήταν ένα μονοκινητήριο μονοπλάνο ξύλινης κατασκευής με ανασυρόμενο σύστημα προσγείωσης. Είχε διμελές πλήρωμα και το ιδιαίτερο χαρακτηριστικό πως ο πιλότος του καθόταν μπροστά σε θέση πρηνηδόν, πάνω από το πίσω μέρος του κινητήρα Daimler-Benz DB 605A. Ο ασυρματιστής/πολυβολητής καθόταν κανονικά γυρισμένος προς τα πίσω. Ο λόγος που ο πιλότος κάθονταν με αυτόν τον τρόπο ήταν πως έτσι θα μπορούσε να αντέχει καλύτερα τις έντονες δυνάμεις g κατά τη βύθιση, όμως αυτή η επιλογή αποδείχθηκε άβολη σε όλα τα υπόλοιπα καθεστώτα πτήσης και επιπλέον τον εμπόδιζε να κοιτάξει προς τα πίσω.

Το SM.93 πραγματοποίησε την παρθενική του πτήση την 31η Ιανουαρίου 1944 και μέχρι τις 29 Μαρτίου του ίδιου έτους πραγματοποιήθηκαν δεκαέξι δοκιμαστικές πτήσεις και το αεροσκάφος έφθασε σε ταχύτητες μέχρι και 900 km/h σε βύθιση, αποδεικνύοντας πως είχε καλά αεροδυναμικά χαρακτηριστικά.

Το πρόγραμμα δοκιμών πραγματοποιήθηκε υπό την επίβλεψη της *Luftwaffe*, που έκρινε τον τύπο ανεπαρκή εξαιτίας του τρόπου που κάθονταν ο πιλότος. Το όλο πρόγραμμα τερματίστηκε τελικά από τους Γερμανούς, που είχαν υπό τον έλεγχό τους όλα τα ζητήματα που σχετίζονταν με την παραγωγή όπλων στις περιοχές του καθεστώτος του Σαλό, έπειτα από την ιταλική συνθηκολόγηση.

Παραπομπές
----------

1. 1 2 3 4 5  Thompson, Jonathan W. (1963). *Italian Civil and Military aircraft 1930-1945*Δωρεάν πρόσβαση υπoκείμενη σε περιορισμένη δοκιμή, συνήθως απαιτείται συνδρομή (1st έκδοση). New York: Aero Publishers Inc. σελίδες 288. ISBN 0-8168-6500-0.
2. 1 2  *Air International* August 1982, p. 98.

Βιβλιογραφία
------------

* "Plane Facts: Unique dive bomber". *Air International*, August 1982, Vol 23 No 2. p. 98. ISSN 0306-5634.

Εξωτερικοί σύνδεσμοι
--------------------

* Πολυμέσα σχετικά με το θέμα  Savoia-Marchetti SM.93 στο Wikimedia Commons
Η τοποθεσία όπου βρίσκεται το μοναστήρι του Αγίου Θαδδαίου στο Ιράν
Το **Μοναστήρι του Αγίου Θαδδαίου** (στην αρμενική γλώσσα **Սուրբ Թադէոսի վանք** – Surb Tadeosi vank', στην περσική γλώσσα **کلیسای سن تادئوس‎‎** –Kelisā ye San Tādeus) βρίσκεται στο βορειοδυτικό Ιράν, στην επαρχία του Δυτικού Αζερμπαϊτζάν, 20 χιλιόμετρα από την πόλη Μακού (Maku).

Μεγάλο τμήμα του οικοδομήματος που υπάρχει σήμερα χρονολογείται από το 1811, όταν ο πρίγκιπας Αμπάς Μίρζα (Abbas Mirza), της δυναστείας των Κατζάρων, προχώρησε στην ανακαίνιση του μοναστηριού. Ο Ηγούμενος της μονής Συμεών πρόσθεσε τον νάρθηκα. Οι προσθήκες του 19ου αιώνα είναι από σκαλιστό ψαμμίτη. Τα πιο παλιά τμήματα της εκκλησίας είναι κατασκευασμένα από μαύρη και άσπρη πέτρα, για αυτό η εκκλησία στα τούρκικα ονομάζεται και **Qara Kilse** (**Μαύρη Εκκλησία**) (στα αζέρικα: Qara Kilsə; στα περσικά: Qare Kelisā – **قره‌ کلیسا‎‎**).

Σύμφωνα με τον θρύλο στο σημείο όπου είναι χτισμένο σήμερα το μοναστήρι, είχε χτιστεί το 68 μ.Χ. μια εκκλησία αφιερωμένη στον Άγιο Απόστολο Θαδδαίο. Η εκκλησία αυτή ξαναχτίστηκε το 1329, αφού είχε πάθει ζημιές από σεισμό δέκα χρόνια πριν.

Το 2008 το Μοναστήρι του Αγίου Θαδδαίου συμπεριλήφθηκε στον κατάλογο των Μνημείων Παγκόσμιας Κληρονομιάς της Ουνέσκο, μαζί με άλλα δύο αρμενικά μνημεία που βρίσκονται στην περιοχή: το Μοναστήρι του Αγίου Στεφάνου και το Παρεκκλήσιο Τζορτζόρ (Dzordzor).

Παραπομπές
----------

1. 1 2 3 4 5 6 7  whc.unesco.org/uploads/nominations/1262.pdf.
2. 1 2  *Wiki Loves Monuments monuments database*. 6  Νοεμβρίου 2017. tools.wmflabs.org/heritage/api/api.php?action=search&format=json&srcountry=ir&srlang=fa&srid=405.

Φωτογραφίες
-----------

* Το μοναστήρι του Αγίου ΘαδδαίουΤο μοναστήρι του Αγίου Θαδδαίου
* Ανάγλυφη διακόσμηση στους εξωτερικούς τοίχους του μοναστηριούΑνάγλυφη διακόσμηση στους εξωτερικούς τοίχους του μοναστηριού
* Το εσωτερικό του μοναστηριούΤο εσωτερικό του μοναστηριού

Εξωτερικοί σύνδεσμοι
--------------------

* 
*
Η **Υπόθεση νομικού καθεστώτος της Ανατολικής Γροιλανδίας** (Affaire du statut juridique du Groenland oriental) εκδικάστηκε το 1933 από το Διαρκές Δικαστήριο Διεθνούς Δικαιοσύνης της Χάγης και αφορά την διαμάχη μεταξύ Δανίας και Νορβηγίας περί κυριαρχίας στην περιοχή της Ανατολικής Γροιλανδίας.

Η διαμάχη
---------

Η Ανατολική Γροιλανδία (μπλε)
Το 1919 η Δανία κήρυξε τη Γροιλανδία έδαφός της με τη συγκατάθεση (acquiescence) του υπουργού εξωτερικών της Νορβηγίας (σε αντάλλαγμα της αναγνώρισης της Νορβηγικής κυριαρχίας στις νήσους Σβάλμπαρντ). Το 1931 η Νορβηγία κήρυξε μέρος της Ανατολικής Γροιλανδίας έδαφος υπαγόμενο στην κυριαρχία της.

Η απόφαση
---------

Το Διαρκές Δικαστήριο Διεθνούς Δικαιοσύνης απεφάνθη ότι:
- Οι ιστορικοί τίτλοι της Δανίας ήταν πιο έγκυροι από αυτούς της Νορβηγίας
- Στις πολικές περιοχές η ανάγκη εμπράγματης άσκησης κυριαρχίας είναι σχετική. Άρα το γεγονός ότι οι αρχές της Δανίας δεν εγκαταστάθηκαν στην παγωμένη περιοχή της Ανατολικής Γροιλανδίας δεν απέκλειε την κυριαρχία της Δανίας εκεί. 
- Τέλος η προφορική δέσμευση του υπουργού εξωτερικών Ίχλεν (Ihlen) θεωρήθηκε δεσμευτική.

Το δικαστήριο επιβεβαίωσε την εγκυρότητα της Δανικής κυριαρχίας στην Ανατολική Γροιλανδία.

Έχει επισημανθεί ότι μία διαφορετική απόφαση (βλ. επιχειρήματα μειοψηφούντος δικαστή Ανζιλότι
) θα μπορούσε να είχε δημιουργήσει αστάθεια σε πολλές αραιοκατοικημένες διαφιλονικούμενες περιοχές.

Εσωτερικοί σύνδεσμοι
--------------------

* Συνθήκη του Κιέλου
* Διαρκές Δικαστήριο Διεθνούς Δικαιοσύνης

Παραπομπές
----------

1. ↑  Απόφαση Διαρκούς Δικαστηρίου Διεθνούς Δικαιοσύνης (γαλλικά) : Décision de la CPJI sur le Statut juridique du Groenland oriental Αρχειοθετήθηκε 2011-05-11 στο Wayback Machine.
2. ↑  Άρθρο (αγγλικά) : Janice Cavell (2008), Historical evidence and the eastern Greenland case, σελ. 1 και 9 Αρχειοθετήθηκε 2020-07-29 στο Wayback Machine.
Ο **Πασκάλ Μπιέ** ή **Pascal Biet** είναι εικονογράφος παιδικών βιβλίων. Γεννήθηκε το 1974 στο Beaugency Γαλλίας και κατοικεί στο Παρίσι της Γαλλίας. Σπούδασε γραφιστική και οπτικές επικοινωνίες στο Μπλουά Γαλλίας. Εικονογράφησε πολλά από τα βιβλία της Μπέκυ Μπλάμ: *Wolf (Ένας Καλλιεργημένος Λύκος)* (1998), *Les Crayons magiques* (2001), *Mice make trouble* (1999), *Lost - One Dog, Green (Απωλέσθη Πράσινος Σκύλος)* (1999), *Crackers* (2001), *Six Mice and a Hedgehog (Έξι ποντίκια κι ένας Σκαντζόχοιρος)* (1999), *Leopold and Bottom: A Day Out* (2002), *Leo and Lester* (2003), *Biscuit* (2000), *Ο Ευριπίδης και οι μικρές αγγελίες* των εκδόσεων Ζεβρόδειλος. *My Vacation Journal του Μαρκ Μπέργκερ* (2008), *The Great Ape Escape* (2016) της Φιόνα Μάνλοβ.

Σε συνέντευξη που έδωσε στην εφημερίδα *Η Καθημερινή* στις 12 Δεκεμβρίου του 1999, δήλωσε ότι ζωγράφιζε από μικρός και η πρώτη έκθεση εικονογράφησης στην οποία συμμετείχε ήταν στην Βουλώνη. Πηγή της έμπνευσής του είναι: «...*καθημερινές καταστάσεις που μπορεί όμως να είναι πολύ κωμικές. Αστείες φυσιογνωμίες, πρόσωπα έκπληκτα, θυμωμένα, χαρούμενα, κάποιος που παραπατάει και πέφτει*.»

Παραπομπές
----------

1. ↑  «Pascal Biet Books, Author Biography, and Reading Level | Scholastic». *www.scholastic.com*. Ανακτήθηκε στις 28 Αυγούστου 2018.
2. ↑  «Έξι ποντίκια κι ένας Σκαντζόχοιρος - Elniplex». *Elniplex*. 2013-10-03. Αρχειοθετήθηκε από το πρωτότυπο στις 2018-07-21.. Ανακτήθηκε στις 2018-08-28.
3. ↑  «Διδακτικά Βιβλία του Παιδαγωγικού Ινστιτούτου». *www.greek-language.gr*. Ανακτήθηκε στις 28 Αυγούστου 2018.
Η **τρόικα** είναι ο θεσμός που αντιπροσωπεύει την Ευρωπαϊκή Ένωση στις εξωτερικές σχέσεις της, ιδίως όσον αφορά την κοινή εξωτερική πολιτική. Στα μέσα μαζικής ενημέρωσης, αναφέρεται σε μία ομάδα αποφάσεων που συγκροτείται από την Ευρωπαϊκή Επιτροπή (ΕΚ), την Ευρωπαϊκή Κεντρική Τράπεζα (ΕΚΤ) και το Διεθνές Νομισματικό Ταμείο.

Ο όρος τρόικα έχει χρησιμοποιηθεί ευρέως στην Ελλάδα, την Κύπρο, την Ιρλανδία, την Πορτογαλία και την Ισπανία, με αναφορά στην παρουσία της Ευρωπαϊκής Επιτροπής, της Ευρωπαϊκής Κεντρικής Τράπεζας και του Διεθνούς Νομισματικού Ταμείου σε αυτά τα κράτη - μέλη από το 2010 για τα μέτρα λιτότητας που έχουν λάβει.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χρεοκοπίες και οικονομικές κρίσεις της Ελλάδας |
| --- |
|  |
|  | Κρίσεις | 
* Πτώχευση της Ελλάδας 1827
* Πτώχευση της Ελλάδας 1843
* Νομισματική κρίση στην Ελλάδα (1879)
* Πτώχευση 1893
* Πτώχευση της Ελλάδας 1932
* Οικονομική κρίση 2008-2018
* Χρεοκοπία 2015
 |
|  |
| Θεσμοί | 
* Διεθνής Οικονομικός Έλεγχος
* Τρόικα
* Διεθνές Νομισματικό Ταμείο
 |
|  |
| Προγράμματα στήριξης | 
* Ά Μνημόνιο
* Β’ Μνημόνιο
* Γ’ Μνημόνιο
* Μεσοπρόθεσμο 2012-2015
* Μεσοπρόθεσμο 2013-2016
* Δ’ Μνημόνιο ή Πολυνομοσχέδιο 2017
 |

 |
Η **οικία Χρονάκη** είναι αριστοκρατικό σπίτι χτισμένο επί εποχής Τουρκοκρατίας στο Ηράκλειο Κρήτης (τότε Χάνδακας), του οποίου ο τελευταίος ιδιοκτήτης ήταν ο τότε πρόεδρος του δημοτικού συμβουλίου της πόλης Γιάννης Χρονάκης, το 1975, και το οποίο ανακαινίστηκε από την τεχνική υπηρεσία του δήμου Ηρακλείου, κατόπιν απολλοτρίωσής του. Το παραδοσιακό αρχοντικό κτίστηκε μετά τον μεγάλο σεισμό του 1856. Άνοιξε τις πύλες του στο κοινό το 1991 και έκτοτε φιλοξενεί διάφορα αντικείμενα τα οποία αποτελούν έργα τέχνης. Ο δρόμος στον οποίο βρίσκεται, πήρε το όνομα του Γιάννη Χρονάκη, και συναντάμε αυτό το διατηρητέο στον αριθμό 26 αυτής της οδού. Φιλοξενεί παραδοσιακά έπιπλα, χάρτες και γκραβούρες του 17-18ου αιώνα, συλλογή καρτ ποστάλ και αντίγραφα των ιεροδικαστικών κωδίκων του Τουρκικού αρχείου Ηρακλείου.

Πηγές
-----

* Οικία Χρονάκη
* Ο Γιάννης Χρονάκης και η συμβολή του στο Ηράκλειο
* Οικία Χρονάκη (Από Βικελαία Δημοτική βιβλιοθήκη)
Κατά την 7η (Ειδική) Συνεδρίαση και 9η Σύγκληση του Ανώτατου Σοβιέτ της Σοβιετικής Ένωσης, στις 7 Οκτωβρίου 1977, υιοθετήθηκε ομόφωνα το τρίτο και τελευταίο Σοβιετικό Σύνταγμα, γνωστό και ως **Σύνταγμα Μπρέζνιεφ**. Το επίσημο όνομα του συντάγματος ήταν το «Σύνταγμα (Θεμελιώδεις Νόμοι) της Ένωσης Σοβιετικών Σοσιαλιστικών Δημοκρατιών» (*Союз Советских Социоалистических Республик*).

Το προοίμιο του συντάγματος ανέφερε ότι «οι στόχοι της δικτατορίας του προλεταριάτου έχουν εκπληρωθεί, το σοβιετικό κράτος έχει γίνει το κράτος ολόκληρου του λαού». Σε σύγκριση με τα προηγούμενα συντάγματα, το Σύνταγμα Μπρέζνιεφ επεκτείνει τα όρια της συνταγματικής ρύθμισης της κοινωνίας. Το πρώτο κεφάλαιο περιγράφει τον ηγετικό ρόλο του Κομμουνιστικού Κόμματος της Σοβιετικής Ένωσης (CPSU) και καθιερώνει αρχές για τη λειτουργία του κράτους και της κυβέρνησης. Το παρακάτω άρθρο 1 ορίζει την ΕΣΣΔ ως σοσιαλιστικό κράτος, όπως έκανε και σε όλα τα προηγούμενα συντάγματα:

> Η Ένωση Σοβιετικών Σοσιαλιστικών Δημοκρατιών είναι ένα σοσιαλιστικό κράτος ολόκληρου του λαού, εκφράζοντας τη θέληση και τα συμφέροντα των εργατών, των αγροτών και της διανόησης, των εργαζομένων όλων των εθνών και των εθνικοτήτων της χώρας.
> 
> 

Η διαφορά είναι ότι, σύμφωνα με το νέο Σύνταγμα, η κυβέρνηση δεν εκπροσωπεί πλέον μόνο τους εργάτες και τους αγρότες. Στα επόμενα κεφάλαια θεσπίστηκαν αρχές για την οικονομική διαχείριση και τις πολιτιστικές σχέσεις.

Το Σύνταγμα του 1977 ήταν μεγάλο και λεπτομερές. Περιέλαβε άλλα είκοσι οκτώ άρθρα από το Σύνταγμα του 1936. Το Σύνταγμα ορίζει σαφώς τον καταμερισμό αρμοδιοτήτων μεταξύ της κεντρικής κυβέρνησης και των κυβερνήσεων των Δημοκρατιών της Ένωσης. Για παράδειγμα, το Σύνταγμα έθεσε τη ρύθμιση των ορίων και των διοικητικών διαιρέσεων εντός της δικαιοδοσίας των Δημοκρατιών. Ωστόσο, οι διατάξεις θέσπισαν ορισμένους κανόνες βάσει των οποίων οι Δημοκρατίες θα μπορούσαν να κάνουν τέτοιες αλλαγές.

Σε αντίθεση με προηγούμενες εκδόσεις του, το σοβιετικό Σύνταγμα του 1977 εισήγαγε μια τροπολογία που έκανε νόμιμο το δικαίωμα των σοβιετικών Δημοκρατιών να αποσχιστούν από την Ένωση. Ωστόσο, δεν υπήρχε κάποιο νομικό προηγούμενο κάποιας απόσχισης, ενώ τα άρθρα 74 και 75 δήλωναν ότι όταν μια Σοβιετική Δημοκρατία υιοθετούσε νόμους που βρίσκονταν σε αντίθεση με το Ανώτατο Σοβιέτ, οι νόμοι του Ανωτάτου Σοβιέτ θα υπερίσχυαν έναντι των νόμων της Δημοκρατίας.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑

Εξωτερικοί σύνδεσμοι
--------------------

* Πλήρες κείμενο του Συντάγματος του 1977
* Αγγλικό κείμενο του Συντάγματος του 1977
Ο **Παναγιώτης Καραβανάς**, γεννημένος στις 26 Αυγούστου 1984, είναι έλληνας καλαθοσφαιριστής, που αγωνίζεται για τον Έσπερο Πατρών στην Β' Εθνική Έλλάδος. Έχει ύψος 2,12 μέτρα και αγωνίζεται στην θέση σέντερ.

Καριέρα
-------

Ο Παναγιώτης Καραβανάς έχει περάσει πολλά χρόνια στα ελληνικά γήπεδα της Α1, Α2 αλλά και Β' Εθνικής. Ξεκίνησε την καριέρα του στο Ηράκλειο, συνέχισε με την φανέλα του Ηλυσιακού και το 2005 ήρθε η μεγάλη μεταγραφή για την ομάδα του Άρη. Το 2007 πήγε δανεικός στην Α.Ε. Λάρισας. Την τριετία 2008-2011 πέρασε αγωνιζόμενος στον Πανερυθραϊκό, πριν διακόψει την καριέρα του για 2 χρόνια. Το 2013 επέστρεψε στα σαλόνια της Α2 με την φανέλα του Α.Σ.Ε. Δούκα, και μετά απο μία πολύ επιτυχημένη σεζόν, πήρε μεταγραφή για το Περιστέρι. Ο Παναγιώτης Καραβανάς περνάει τώρα τα τελευταία χρόνια της καριέρας του στον Έσπερο Πατρών στην Β' Εθνική.

Είναι διεθνής με την Εθνική Νέων, με την οποία έχει κατακτήσει και το ασημένιο μετάλλιο στο Μουντομπάσκετ Νέων του 2005, όπου είχε συμπαίκτες μεγάλα ονόματα της ελληνικής καλαθοσφαίρησης όπως τον Λουκά Μαυροκεφαλίδη, τον Παναγιώτη Βασιλόπουλο και τον Ίαν Βουγιούκα, και σκόραρε 0,4 πόντους ανά αγώνα.

Παραπομπές
----------

1. ↑  «Αποχωρεί από τον ενεργό δράση ο Καραβανάς». *sport24.gr*. 20 Σεπτεμβρίου 2011.
2. ↑  «Στον Δούκα ο Καραβανάς». *ased.gr*. 4 Ιουλίου 2013. Αρχειοθετήθηκε από το πρωτότυπο στις 27 Αυγούστου 2015.
3. ↑  «Στο Περιστέρι ο Καραβανάς». *superbasket.gr*. 27 Ιουνίου 2014. Αρχειοθετήθηκε από το πρωτότυπο στις 27 Αυγούστου 2015.
4. ↑  «Ο Παναγιώτης Καραβανάς στον Έσπερο ΑΟΠΑ». *thebest.gr*. 5 Αυγούστου 2015.
5. ↑  «Οι επιδόσεις του παίκτη στο Μουντομπάσκετ Νέων 2005». *fiba.com*. 2005. [*νεκρός σύνδεσμος*]

Εξωτερικοί σύνδεσμοι
--------------------

* Παναγιώτης Καραβανάς, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Panagiotis Karavanas, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* το προφίλ του παίκτη στο eurobasket.com
Ο **Γεράσιμος Ραυτόπουλος** (Φισκάρδο Κεφαλλονιάς, γενν. 1900 ή 1902) ήταν Έλληνας υπαξιωματικός, ο νεώτερος ηλικιακά στα χρονικά. Η μητέρα του καταγόταν από τον Πειραιά, ενώ ο πατέρας του εργαζόταν ως αρτοποιός στην Ύδρα.

Με την κήρυξη του Α΄ βαλκανικού πολέμου (Οκτώβριος 1912) ο μικρός Ραυτόπουλος ο οποίος τότε απασχολείτο ως υπηρέτης στην Πύλο αναζήτησε τρόπο να καταταγεί στον Ελληνικό στρατό. Λόγω του πολύ μικρού της ηλικίας του κάτι τέτοιο δεν κατέστη δυνατό από τις επίσημες στρατολογικές υπηρεσίες, όμως ο Γεράσιμος κατάφερε να ταξιδεύσει λαθραία έως τη Λάρισα όπου και τελικά έγινε δεκτός σαν βοηθητικό προσωπικό του 18ου Συντάγματος Πεζικού της IV Μεραρχίας. Έλαβε μέρος στη Μάχη του Σαραντάπορου όταν πέτυχε να περιέλθει στα χέρια του τουρκικό λάφυρο και για τη γενναιότητα που επέδειξε του δωρίσθηκε ένα τυφέκιο τύπου *Manlicher – Schonauer*. Εν συνεχεία, πήρε μέρος στη Μάχη του Κιλκίς-Λαχανά (Β΄ Βαλκανικός Πόλεμος), όπου και αιχμαλωτίσθηκε από τους Βουλγάρους στρατιώτες. Ωστόσο, διαφεύγοντας της προσοχής τους, άρπαξε ένα όπλο και πυροβόλησε εναντίον τους φονεύοντας τρεις, ενώ οι υπόλοιποι τράπηκαν σε φυγή. Κατά την επιστροφή του προς τις γραμμές του ελληνικού στρατού συνάντησε και διέσωσε έναν τραυματία Εύζωνα, ενέργεια για την οποία προήχθη τιμητικά στο βαθμό του Δεκανέα, στις 28 Αυγούστου του 1913.

Πηγές
-----

• Εφημερίδα «*Εμπρός*», φύλλο της 15 Σεπτεμβρίου 1913, σελ.6

• Εφημερίδα «*Εστία*», φύλλο της 23 Αυγούστου 1913.

• *Γεράσιμος Ραυτόπουλος, ο Δωδεκαετής Μεγάλος Ήρωας*

• *O δεκατριάχρονος Υπαξιωματικός του ελληνικού στρατού*
Ο **Λούκας Χάσσελ** (φλαμανδικά: Lucas Gassel, 1480 – 1568 ή 1569) ήταν Φλαμανδός ζωγράφος της Αναγέννησης.

Βιογραφία
---------

Ο Χάσσελ γεννήθηκε στο Χέλμοντ της βόρειας Βραβάντης και ήταν ανάμεσα στους ζωγράφους που μετοίκησαν από την περιοχή για να σταδιοδρομήσουν στη Φλάνδρα και στη Φλαμανδική Βραβάντη. Σύμφωνα με τον Κάρελ φαν Μάντερ εκπαιδεύτηκε στην Αμβέρσα πριν μεταβεί για να εργαστεί στις Βρυξέλλες. Ο φαν Μάντερ αναφέρει, επίσης, ότι τον θαύμαζε ο Ντομίνικους Λαμψόνιους, με τον οποίον ήταν και φίλοι και ο οποίος τον περιέλαβε στο βιβλίο με τις 23 προσωπογραφίες καλλιτεχνών που εξέδωσε. Ο Χάσσελ ζωγράφισε τοπία και αρχιτεκτονικές μελέτες, χωρίς να λαμβάνει υπόψη του τη ρεαλιστική απεικόνιση. Στο προσκήνιο των τοπίων του, με ποταμούς και βουνά, καθώς και στις απεικονίσεις πόλεων με ανάκτορα και κήπους, το "σταφάζ" (πληθύσμωση με μορφές) ποζάρει έχοντας στάσεις από παραβολές της Βίβλου, από κλασικά θέματα και ευγενείς καθημερινές ενασχολήσεις. Οι χαρακτήρες αυτοί προορίζονται κυρίως ως υποβοήθηση της πανοραμικής άποψης, στην οποία έχουν συμπεριληφθεί. Κατόρθωσε να αναμίξει φανταστικές μάζες βράχων με εξευγενισμένο κόσμο γλυκύτητας. Οι φανταστικοί του κόσμοι χαρακτηρίζονται από απαλές απεικονίσεις και διακριτικές στιλβώσεις.

Ήταν οπαδός του Χέρρι μετ ντε Μπλες αλλά με διακριτό από αυτόν ύφος, το οποίο η βελγική Εθνική Βιβλιοθήκη συνοψίζει ως εξής: "τονίζει την γραφική όψη, προτιμά τα χρώματα ματ, αποφεύγει τη μεγάλη ακρίβεια και την υπερφόρτωση με λεπτομέρειες, γεγονός που βοηθά να δώσει στο έργο του μια πιο σύγχρονη άποψη".

Δείτε επίσης
------------

* Πρώιμη φλαμανδική ζωγραφική
* Κατάλογος Φλαμανδών ζωγράφων

Παραπομπές
----------

1. 1 2 3 4  (Αγγλικά) *Union List of Artist Names*. 500032920. Ανακτήθηκε στις 26  Ιανουαρίου 2018.
2. 1 2 3 4  (Ολλανδικά) *RKDartists*. 30365. Ανακτήθηκε στις 26  Ιανουαρίου 2018.
3. ↑  (Αγγλικά) *Web Gallery of Art*. Lucas GASSEL, Lucas. Ανακτήθηκε στις 22  Απριλίου 2022.
4. ↑  Lucas Gassel στο RKD
5. ↑  Lucas Gassel στο Κάρελ φαν Μάντερ: *Schilder-boeck*, 1604, επιμέλεια από την Ψηφιακή Βιβλιοθήκη της Ολλανδικής Λογοτεχνίας (ολλανδικά)]
6. ↑   (γαλλικά)

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λούκας Χάσσελ** |

* Hans Devisscher (1966) Gassel, Lucas. In: *The dictionnary of art*. Macmillan, London
* W. Gibson, (1989) "Mirror of the Earth", *The World Landscape in Sixteenth-Century Flemish Painting*, Princeton
* (γαλλικά): Luc Serck (1990) *Henri Bles et la peinture de paysage*, UCL.
* Lucas Gassel στο Artnet

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 54422025
* **Europeana**: agent/base/41402
* ISNI: 0000 0001 1645 665X
* GND: 13881824X
* BPN: 03041118
* ULAN: 500032920
* NKC: xx0261752
* BNE: XX1307522
* RKD: 30365

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Το **Σιβερέκ** (αρχ. ελληνικά: Χασαναρᾶ, τουρκικά: Siverek από τα αρμενικά: Սեւավերակ, **Σεβαβεράγκ**, που κυριολεκτικά σημαίνει «μαύρα ερείπια», κουρδικά: Sêwreg, **Σεουρέγκ**‎) είναι πόλη και διοικητικό διαμέρισμα στα νοτιοανατολικά της Τουρκίας, στην επαρχία Σανλιούρφα, στο Τουρκικό Κουρδιστάν. Σύμφωνα με την απογραφή του 2000, ο πληθυσμός της πόλης ήταν 107.634 κάτοικοι· ενώ το διοικητικό διαμέρισμα είχε 247.000 κατοίκους. Απέχει περίπου 83 χλμ. από τη μεγάλη πόλη του Ντιγιάρμπακιρ.

Κατά την περίοδο της Οθωμανικής Αυτοκρατορίας, το Σιβερέκ βρισκόταν εντός του Βιλαετίου του Ντιγιάρμπακιρ και είχε αρκετούς χριστιανικούς οικισμούς.

Παραπομπές
----------

1. ↑  Adem Avcıkıran (2009). *Kürtçe Anamnez Anamneza bi Kurmancî* (PDF) (στα Τουρκικά και Κουρδικά). σελ. 57. Ανακτήθηκε στις 17 Δεκεμβρίου 2019.
2. ↑  Jorngerden, Joost· Verheij, Jelle, επιμ. (2012). *Social Relations in Ottoman Diyarbekir, 1870-1915*. Brill. σελίδες 304–310. ISBN 9789004225183.

Εξωτερικοί σύνδεσμοι
--------------------

* Πολυμέσα σχετικά με το θέμα  Siverek στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136179050
* LCCN: n91049261

 |

 |
Η **γενετική συμβουλευτική** είναι η διαδικασία παροχής συμβουλών σε άτομα και οικογένειες που έχουν αποκτήσει ή έχουν υψηλή πιθανότητα απόκτησης παιδιού με γενετική διαταραχή για να τους βοηθήσει να κατανοήσουν και να προσαρμοστούν στις ιατρικές, ψυχολογικές και οικογενειακές απαιτήσεις της γενετικής ασθένειας. Η γενετική συμβουλευτική παρέχεται επίσης σε ενήλικες που έχουν μια πάθηση ή έχουν οικογενειακό ιστορικό της πάθησης αυτής.

Η διαδικασία περιλαμβάνει τη συλλογή του προσωπικού και το οικογενειακού ιστορικού υγείας. Αυτές οι πληροφορίες χρησιμοποιούνται για να προσδιοριστεί πόσο πιθανό είναι ένα άτομο ή μέλος της οικογένειάς του να έχει τη γενετική προδιάθεση. Με βάση αυτές τις πληροφορίες, παρέχεται γενετική συμβουλευτική αν το άτομο ή κάποιος συγγενής του θα χρειαστεί να κάνει μια γενετική εξέταση. Μετά τη γενετική εξέταση, η γενετική συμβουλευτική μπορεί να βοηθήσει στην καλύτερη κατανόηση των αποτελεσμάτων της εξέτασης και τις επιλογές θεραπείας, στην αντιμετώπιση των συναισθηματικών ανησυχιών και στην παραπομπή σε κατάλληλους παρόχους υγειονομικής περίθαλψης και ομάδων υποστήριξης.

Υπάρχουν διαφορετικά στάδια στη ζωή ενός ατόμου όταν θα μπορούσε να παραπεμφθεί για γενετική συμβουλευτική. Αυτό μπορεί να συμβεί όταν ένα ζευγάρι σχεδιάζει να αποκτήσει παιδί, κατά τη διάρκεια της εγκυμοσύνης, μετά την απόκτηση ενός παιδιού, και κατά την διαχείριση προβλήματος υγείας ενός ατόμου. Η γενετική συμβουλευτική πριν την εγκυμοσύνη μπορεί να επιλύσει ανησυχίες σχετικά με παράγοντες που μπορεί να επηρεάσουν το μωρό κατά τη βρεφική ή την παιδική ηλικία ή την ικανότητα ενός ζευγαριού ν' αποκτήσει παιδί. Κατά τη διάρκεια της εγκυμοσύνης μπορεί να διαχειριστεί ορισμένες εξετάσεις που πρέπει να γίνουν, τυχόν ανιχνευμένα προβλήματα ή καταστάσεις που μπορεί να επηρεάσουν το μωρό κατά τη διάρκεια της βρεφικής ή της παιδικής ηλικίας. Μετά τη γέννηση ενός παιδιού, μπορεί να αντιμετωπίσει τις ανησυχίες ενός ζευγαριού εάν το παιδί εμφανίζει συμπτώματα διαταραχής που μπορεί να έχει γενετικό υπόβαθρο. Τέλος, παρέχεται γενετική συμβουλευτική στους ενήλικες σε ειδικούς τομείς όπως καρδιαγγειακό, ψυχιατρικό και σχετικό με καρκίνο στην περίπτωση που υπάρχει κάποιο πρόβλημα υγείας.

Παραπομπές
----------

1. ↑  Resta, Robert; Biesecker, Barbara Bowles; Bennett, Robin L.; Blum, Sandra; Hahn, Susan Estabrooks; Strecker, Michelle N.; Williams, Janet L. (2006). «A New Definition of Genetic Counseling: National Society of Genetic Counselors’ Task Force Report» (στα αγγλικά). *Journal of Genetic Counseling* **15** (2): 77–83. doi:10.1007/s10897-005-9014-3. ISSN 1573-3599. .
2. ↑  Patch, Christine; Middleton, Anna (2018-06-01). «Genetic counselling in the era of genomic medicine». *British Medical Bulletin* **126** (1): 27–36. doi:10.1093/bmb/ldy008. ISSN 0007-1420. .
3. 1 2 3 4 5  «Genetic Counseling | CDC». *www.cdc.gov* (στα Αγγλικά). 12 Φεβρουαρίου 2021. Ανακτήθηκε στις 23 Ιουλίου 2021.
4. 1 2  «Genetic Counseling». *medlineplus.gov*. Ανακτήθηκε στις 23 Ιουλίου 2021.
Ο **Πανόδωρος ο Αλεξανδρεύς** (4ος/5ος αιώνας μ.Χ.) ήταν Βυζαντινός μοναχός, ιστορικός και συγγραφέας ο οποίος έζησε στην Αλεξάνδρεια, και έθεσε τα θεμέλια του Βυζαντινού ημερολογίου.

Έζησε κατά την εποχή του αυτοκράτορα Αρκαδίου και ήταν σύγχρονος του αρχιεπισκόπου Θεόφιλου. Θεωρούταν ειδήμονας στα θέματα της αιγυπτιακής ιστορίας, και το έργο του αποτέλεσε βάση για το μετέπειτα έργο του εκκλησιαστικού συγγραφέα του 8ου αιώνα Γεωργίου Συγγέλου.

Εισήγαγε επίσης μια νέα μέθοδο υπολογισμού της ηλικίας του κόσμου, η οποία υπολόγιζε πως έως το 412 μ.Χ. είχαν περάσει 5.904 έτη από κτήσεως του (5492 π.Χ.), και βάσει του συστήματος αυτού η πρωτοχρονιά λογιζόταν την 1η Σεπτεμβρίου. Αποτέλεσε τη βάση του Βυζαντινού ημερολογίου το οποίο χρησιμοποιήθηκε στη Βυζαντινή αυτοκρατορία από τον 10ο αιώνα, και μετέπειτα στις ορθόδοξες χώρες της ανατολικής Ευρώπης έως τα τέλη του 16ου αιώνα. Αντίθετος με τη χρονολόγηση αυτή ως προς τον μήνα, ήταν ο Αννιανός ο Αλεξανδρεύς ο οποίος έζησε την ίδια εποχή με τον Πανόδωρο και υποστήριζε πως ο κόσμος δημιουργήθηκε στις 25 Μαρτίου του 5492 π.Χ. βάσει των δικών του υπολογισμών.

Παραπομπές
----------

1. ↑  «Πανόδωρος - Ygeiaonline.gr». *www.ygeiaonline.gr*. Ανακτήθηκε στις 30 Μαΐου 2016.
2. ↑  Synkellos, Georgios. *Corpus Scriptorum Historiae Byzantinae*. Рипол Классик. ISBN 9785878206044.
3. ↑  *New Schaff-Herzog Encyclopedia of Religious Knowledge*, vol. 4. p. 163, article "Era"
4. ↑  Negru, Catalin (12 Νοεμβρίου 2015). *History of the Apocalypse*. Lulu Press, Inc. ISBN 9781329667648. [*νεκρός σύνδεσμος*]
5. ↑  William Adler. *Time immemorial: archaic history and its sources in Christian chronography from Julius Africanus to George Syncellus*. Washington, D.C.: Dumbarton Oaks Research Library and Collection, c1989.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 32386260
* GND: 102388709

 |

 |
O **Αναστάσιος Γ. Βάρβογλης** είναι ομότιμος καθηγητής Οργανικής Χημείας στο Τμήμα Χημείας του ΑΠΘ.

Βιογραφικά στοιχεία
-------------------

Γεννήθηκε στην Αθήνα το 1938. Πατέρας του ήταν ο διακεκριμένος χημικός και καθηγητής του ΑΠΘ, Γεώργιος Α. Βάρβογλης.

Σπουδές και σταδιοδρομία
------------------------

Σπούδασε χημεία στο ΑΠΘ και ολοκλήρωσε τις βασικές του σπουδές το 1960. Εκπόνησε τις διδακτορικές του σπουδές στην οργανική χημεία -το 1967- στο Πανεπιστήμιο του Κέιμπριτζ στην Αγγλία.

Υπηρέτησε στο τμήμα Χημείας του Αριστοτελείου Πανεπιστημίου Θεσσαλονίκης από το 1968 έως και το έτος 2005, όταν και συνταξιοδοτήθηκε. Δίδαξε σε προπτυχιακό και μεταπτυχιακό επίπεδο επίσης στα Πανεπιστήμια Αθήνας, Κρήτης και Κύπρου, κυρίως τα γνωστικά πεδία της οργανικής χημείας και της ιστορίας της χημείας.

Έχει δημοσιεύσει, μαζί με συνεργάτες του, περισσότερες από 70 πρωτότυπες επιστημονικές εργασίες και πέντε άρθρα επισκόπησης και το ερευνητικό έργο του έχει αναγνωριστεί με περισσότερες από 2.000 ετεροαναφορές στη βάση *Scopus*. Συνεργαζόμενος με συναδέλφους του, έχει συγγράψει αρκετά βασικά βιβλία οργανικής χημείας για φοιτητές και γενικής χημείας για μαθητές Λυκείου.

Εργογραφία
----------

Πρόσθετα, έχει συγγράψει αρκετά βιβλία για την απλούστευση και την κατανόηση της χημείας στη ζωή μας, με απλό και εκλαϊκευμένο χαρακτήρα.

* *Λογοφιλία*
* *Χημείας απόσταγμα*
* *Η κρυφή γοητεία της Χημείας*
* *Μεγάλοι χημικοί* (τρεις τόμοι)
* *Πορτρέτα των στοιχείων*
* *Λογοτεχνία της Χημείας*
* *Χημεία της καθημερινής ζωής*
* *Χημεία στο πιάτο*
* *Χημεία χωρίς τύπους*

Παραπομπές
----------

1. ↑  «Βάρβογλης Αναστάσιος». *Τμήμα Χημείας* (στα Λατινικά). Ανακτήθηκε στις 10 Δεκεμβρίου 2021.
2. ↑  «Χημείας Πρόσωπα – Αναστάσιος Βάρβογλης». *ΑΤΜΗΤΟΣ, Ιστοτοπος συνάντησης για την επιστημη της Χημειας*. Ανακτήθηκε στις 10 Δεκεμβρίου 2021. [*νεκρός σύνδεσμος*]
3. ↑
4. ↑  «ΠΡΟΣΩΠΟ – Βιβλιοnet». *Βιβλιοnet – The Greek Books in Print*. Ανακτήθηκε στις 10 Δεκεμβρίου 2021.
Τα **κρουστά** όργανα της Συμφωνικής Ορχήστρας με την ευρύτερη χρήση είναι:

* Τύμπανο
* Κύμβαλα ή πιάτα
* Ξυλόφωνο
* Γκραν κάσα
* Τρίγωνο
* Πλήθος άλλων κρουστών που χρησιμοποιούνται κατά περίσταση

Στα παραπάνω μπορεί να προστεθεί και η τσελέστα. Πρόκειται στην πραγματικότητα για πληκτροφόρο όργανο που μοιάζει με το πιάνο, ωστόσο ο ήχος του μοιάζει με αυτόν του μεταλλόφωνου.

Το τύμπανο αποτελεί το μοναδικό ίσως κρουστό όργανο που είναι παρόν σχεδόν σε όλες τις μορφές ορχηστρικής μουσικής. Στη συμφωνική ορχήστρα, τα τύμπανα παίζονται από έναν ειδικό εκτελεστή, ο οποίος συνήθως δεν συμμετέχει στην εκτέλεση κάποιου άλλου κρουστού. Διαφορετικά, είναι σύνηθες ένας εκτελεστής κρουστών, κατά τη διάρκεια του μουσικού έργου, να εναλάσει και διαφορετικά κρουστά όργανα. Η ομάδα των κρουστών έχει τις περισσότερες φορές έναν εκτελεστή για τα τύμπανα και τουλάχιστον άλλους τρεις για το σύνολο των υπολοίπων κρουστών. Ωστόσο, ο αριθμός των εκτελεστών κρουστών δεν είναι γενικά αυστηρα καθορισμένος και σε μεγάλο βαθμό εξαρτάται από τις απαιτήσεις του μουσικού έργου.

Ο ρόλος των κρουστών στη συμφωνική ορχήστρα είναι κατά κύριο λόγο η ενίσχυση της δυναμικής και ο τονισμός του ρυθμού της μουσικής.

Δείτε επίσης
------------

* Τα έγχορδα της συμφωνικής ορχήστρας
* Τα ξύλινα πνευστά της συμφωνικής ορχήστρας
* Τα χάλκινα πνευστά της συμφωνικής ορχήστρας
Το **Δώσε μου το Χέρι σου** (γαλλικά: **Prête-moi ta main**) είναι μια ρομαντική κωμωδία Γαλλικής παραγωγής του 2006, σε σκηνοθεσία Ερίκ Λαρτιγκό και βασισμένη σε μια ιδέα του Αλέν Σαμπά. Στην ταινία πρωταγωνιστούν οι: Σαρλότ Γκενσμπούρ, Αλέν Σαμπά και Μπερναντέτ Λαφόντ.

Περίληψη
--------

Ο Λουί (Αλέν Σαμπά) είναι ένας 43χρονος ευτυχισμένος και παραχαϊδεμένος εργένης, με επιτυχημένη καριέρα και άνετη ζωή. Η οικογένεια του προσπαθεί με κάθε τρόπο να τον παντρέψει και του δίνουν διορία ένα χρόνο. Το πρόβλημα είναι πως ο Λουί δεν θέλει κάποια σοβαρή σχέση από όταν η οικογένεια του στάθηκε εμπόδιο στον πρώτο αληθινό του έρωτα. Αφού απορρίπτει όλα τα "προξενιά" που του γίνονται συλλαμβάνει ένα πονηρό σχέδιο, να παρουσιάσει την αδελφή μιας φίλης του, Έμα (Σαρλότ Γκέινσμπουργκ) ως σοβαρή σχέση και υποψήφια νύφη. Πιστεύει ότι έτσι θα απαλλαγεί από τις παρεμβάσεις των δικών του, αλλά τα πράγματα δεν πάνε ακριβώς σύμφωνα με το σχέδιο....

Εμπορική απήχηση
----------------

Η ταινία βγήκε στις Γαλλικές αίθουσες την 1 Νοεμβρίου του 2006 και κατέκτησε κατευθείαν την κορυφή των εισπράξεων με περισσότερα από 1 εκατομμύριο εισιτήρια. Στις 19 Δεκεμβρίου την ταινία είχαν παρακολουθήσει πάνω από 3 εκατομμύρια θεατές, κατατάσσοντας την έτσι στις πιο επιτυχημένες ταινίες του 2006 για τη Γαλλία. Η ταινία πήρε εξαιρετικά καλές κριτικές και από πολλούς χαρακτηρίστηκε σαν η "κωμωδία της χρονιάς".

Εξωτερικοί σύνδεσμοι
--------------------

* Επίσημη Ιστοσελίδα (στα Γαλλικά)
* H ταινία στην IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Συντεταγμένες: 42°40′31.4″N 23°16′19.2″E﻿ / ﻿42.675389°N 23.272000°E﻿ / 42.675389; 23.272000

Το **Στάδιο Αλεξάντερ Σαλαμάνοφ** (βουλγαρικά: Стадион „Александър Шаламанов"‎) είναι στάδιο πολλαπλών χρήσεων στην περιοχή Σλάβια της Σόφιας, στη Βουλγαρία, το οποίο πήρε το όνομά του από τον Βούλγαρο θρύλο του ποδοσφαίρου, Αλεξάντερ Σαλαμάνοφ. Επί του παρόντος χρησιμοποιείται για ποδοσφαιρικούς αγώνες και είναι η έδρα της ΠΦΚ Σλάβια Σόφιας. Το στάδιο έχει χωρητικότητα 25.556 θέσεων και είναι μία από τις μεγαλύτερες αθλητικές εγκαταστάσεις στη Βουλγαρία.

* Το στάδιο αποτελεί μέρος ενός πολυλειτουργικού αθλητικού συγκροτήματος, το οποίο περιλαμβάνει δύο γήπεδα προπόνησης ποδοσφαίρου, μία κλειστή αίθουσα πολλαπλών χρήσεων και ένα γήπεδο χόκεϊ επί πάγου χωρητικότητας 2.000 θεατών.
* Επίσης, από το 2009, η Εθνική Βουλγαρίας Κ21 παίζει μερικούς από τους εντός έδρας αγώνες της σε αυτό το στάδιο.

Τον Απρίλιο του 2014, υπογράφηκε σύμβαση μεταξύ της ΠΦΚ Σλάβια Σόφιας και της γερμανικής εταιρείας IFS για την κατασκευή νέου γηπέδου σε αντικατάσταση του παλιού. Η χωρητικότητα θα επεκταθεί σε 24.000 θεατές, με δυνατότητα για 33.000 θεατές για μεγάλες διοργανώσεις. Η συμφωνία συνυπογράφηκε από την Βουλγαρική Ποδοσφαιρική Ένωση. Οι εθνικές ομάδες είναι υποχρεωμένες να παίζουν τους εντός έδρας αγώνες στο νέο γήπεδο. Επίσης, η ποδοσφαιρική ένωση υπέβαλε προσφορά με αυτό το γήπεδο για ένα τυπικό πακέτο αγώνων του Ευρωπαϊκού Πρωταθλήματος του 2020.

Στις 25 Οκτωβρίου 2021, μια μέρα μετά τον θάνατο του θρύλου της Σλάβια, Αλεξάντερ Σαλαμάνοφ, η ομάδα ανακοίνωσε ότι το στάδιο θα μετονομαστεί προς τιμήν του και θα πάρει το όνομα **Στάδιο Αλεξάντερ Σαλαμάνοφ**.

Παλιό στάδιο Σλάβια
-------------------

Το αρχικό γήπεδο της Σλάβια βρισκόταν ακριβώς στα βορειοδυτικά του Ρωσικού Μνημείου, κοντά στο κέντρο της Σόφιας. Χτίστηκε στα μέσα της δεκαετίας του 1920 και κατεδαφίστηκε στα τέλη της δεκαετίας του 1940.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  «Национален Клуб на Слависта - Виж темата - стадион "Славия"».
3. ↑  «Националният отбор се обвърза дългосрочно с бъдещия стадион в "Овча купел"» (στα βουλγαρικά). *dnevnik.bg*. 10 April 2014. .
4. ↑  «Sofia National Stadium». IFS. Ανακτήθηκε στις 10 Απριλίου 2014.
5. ↑  Славия кръщава стадиона си на Александър Шаламанов
6. ↑  Map of Sofia, 1946, *"Sp. Club Slavia"* can be seen in square V4 ('В4' στα κυριλλικά).

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Βουλγαρία
 |

 |
Στα χρηματοοικονομικά, **αμοιβή κινδύνου** ονομάζεται η ελάχιστη χρηματική αμοιβή η οποία αναμένεται ότι θα αποδοθεί από μια επένδυση με ρίσκο. Στόχος είναι να πεισθεί οποιοσδήποτε επενδυτής (φυσικό ή νομικό πρόσωπο) να προτιμήσει την επένδυση αυτή από μία άλλη επένδυση χωρίς ρίσκο. Πρόκειται ουσιαστικά για την ελάχιστη αποζημίωση που επιθυμεί να έχει ο επενδυτής για το ρίσκο που ενδέχεται να πάρει.

Μονάδες μέτρησης
----------------

Την αμοιβή κινδύνου μπορούμε να την μετρήσουμε σε μονάδες βάσης. Προφανώς για να έχει νόημα να συζητάμε για αμοιβή κινδύνου θεωρούμε ότι οι επενδύσεις με ρίσκο έχουν υψηλότερο επιτόκιο από εκείνες χωρίς κίνδυνο.

Τύπος υπολογισμού:

```
αμοιβή κινδύνου = (επιτόκιο επένδυσης με ρίσκο - επιτόκιο επένδυσης χωρίς ρίσκο) > 0
```

Επιχειρήσεις
------------

Για να γίνει πιο κατανοητό, ας θεωρήσουμε την αμοιβή κινδύνου ως μία μορφή αμοιβής για κάποια επικίνδυνη επένδυσή μας, όπως για παράδειγμα ένας εργαζόμενος λαμβάνει επιπλέον μισθό αν ασκεί κάποιο επικίνδυνο επάγγελμα. Για να μπορούμε να ορίσουμε την έννοια της αμοιβής κινδύνου θα πρέπει να υπάρχει τουλάχιστον ένας επενδυτής που επιθυμεί πολύ υψηλές αποδόσεις προκειμένου να πάρει ένα τέτοιο ρίσκο.

Για παράδειγμα, ομολογίες που εκδίδονται από επιχειρήσεις με υψηλά κέρδη έχουν μικρό ρίσκο επένδυσης. Έτσι θα αποδώσουν λιγότερο σε σχέση με τις ομολογίες που εκδίδονται από λιγότερο αναγνωρισμένες επιχειρήσεις με αβέβαιο κέρδος. Οι τελευταίες ομολογίες έχουν υψηλότερο ρίσκο και επομένως υψηλότερη απόδοση.

Σε περιόδους υπερβάλλουσας ρευστότητας λόγω χαμηλών επιτοκίων οι διεθνείς επενδυτές, οι οποίοι διαχειρίζονται χρήματα άλλων επενδυτών, ιδιωτών και μη, αναζητούν ένα μέρος για να καταθέσουν τα χρήματα που αποκτούν. Οι επενδυτές αυτοί ναι μεν αναζητούν μία καλή απόδοση από την άλλη όσο αυξάνεται το ποσό των χρημάτων τόσο λιγότερο ρίσκο επιδιώκουν και κατ' επέκταση στρέφονται σε επιχειρήσεις (ή άλλες επενδύσεις) με χαμηλή αμοιβή κινδύνου.

Κράτη
-----

Σε κρατικό επίπεδο γίνεται λόγος για την έννοια του σπρεντ. Το σπρεντ είναι η διαφορά ανάμεσα στα επιτόκια με τα οποία δανείζεται οποιαδήποτε χώρα σε σχέση με τα επιτόκια δανεισμού κάποιας άλλης χώρας, η οποία έχει επιλεχθεί ως η πιο σταθερή και ισχυρή οικονομία μεταξύ άλλων, π.χ στην Ευρώπη η χώρα αυτή είναι η Γερμανία η οποία δανείζεται με επιτόκια περίπου ίσα με 3% (τα νούμερα εναλλάσσονται συνεχώς).

Αμοιβή κινδύνου υπάρχει όμως και για διεθνείς επενδυτές (κρατικούς, ιδιωτικούς κ.ά.) οι οποίοι επενδύουν σε κρατικά ομόλογα (αγοράζουν κρατικά ομόλογα) προσδοκώντας απόδοση ίση με αυτή που θα είχαν εάν επένδυαν σε μία ισχυρή οικονομία συν την αμοιβή κινδύνου.

Πηγές
-----

* www.google.com
* *Η Καθημερινή*
* *Χρηματοοικονομική Διοίκηση θεωρία και Πρακτική,* Δημήτριος Βασιλείου-Νικόλαος Ηρειώτης
Πέννες
**Πέννες** (*penne*) (ιταλική προφορά: [ˈpenːe]) είναι ένα είδος ζυμαρικών σε σχήμα κυλίνδρων. *Penne* είναι ο πληθυντικός της λέξης *penna*, που προέρχεται από το λατινικό *penna* και σημάνει "πούπουλο" ή "αγκάθι", και είναι ομόρριζη της αγγλικής λέξης *pen*.

Περιγραφή και παραλλαγές
------------------------

Στην Ιταλία κυρίως παράγονται δύο διαφορετικά είδη *penne. Η πρώτη μορφή*"penne lisce" (λείες) και η δεύτερη "penne rigate" (ραβδωτές) όπου η δεύτερη έχει ανάγλυφες γραμμές πάνω σε κάθε πέννα. Υπάρχει, επίσης, το είδος**pennoni** που είναι μια πιο φαρδιά έκδοση της πέννας. 

Στις ΗΠΑ το ίδιο ή παρόμοιο σχήμα πέννας συνήθως λίγο πιο μεγάλο, ονομάζεται mostaccioli (που σημαίνει "μικρό μουστάκι" σε μερικές από τις ιταλικές διαλέκτους. Μπορεί επίσης να είναι είτε λείο είτε ραβδωτό ως προς την υφή).

Μαγειρική
---------

Παραδοσιακά οι πέννες μαγειρεύονται al dente και σερβίρονται με σάλτσες ζυμαρικών όπως το πέστο (pesto), μαρινάρα (marinara) ή αρραμπιάτα (arrabbiata). Οι πέννες είναι διάσημο υλικό σε σαλάτες ζυμαρικών. Αποτελούν ένα πολύπλευρο ζυμαρικό για διάφορες χρήσεις λόγω του πρακτικού σχεδιασμού τους. Οι μυτερές άκρες λειτουργούν ως κουτάλια για την σάλτσα και το άδειο κέντρο με την ραβδωτή εξωτερική υφή βοηθούν στο να την κρατά.

Πιάτα
-----

* Παστίτσιο - ψημένο, πολυεπίπεδο πιάτο ζυμαρικών που συνήθως περιέχει μοσχαρίσιο κιμά και σως μπεσαμέλ.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πέννες** |

1. ↑  «Pasta Shapes». Thenibble.com. Ανακτήθηκε στις 21 Φεβρουαρίου 2013.
2. ↑  «Creamette - Our Products - Mostaccioli Rigati». Pasta-products-creamette.newworldpasta.com. Αρχειοθετήθηκε από το πρωτότυπο στις 9 Μαΐου 2012. Ανακτήθηκε στις 21 Φεβρουαρίου 2013.
Το **Viasat Ukraine** είναι ουκρανική υπηρεσία με απευθείας δορυφορική μετάδοση τηλεοπτικού διανομέα. Είναι ιδιοκτησία της "Vision TV", η οποία ανήκει στην *1+1 Media* ιδιοκτησία της πολυεθνικής Privat. Ανταγωνίζεται το NTV Plus και το Poverkhnost που μεταδίδονται σχετικά με το σύστημα της Eutelsat.

Η υπηρεσία ξεκίνησε στις 21 Απριλίου του 2008 χρησιμοποιώντας DVB-S & DVB-S2 αναμεταδότες του Astra 4A, Hot Bird και AMOS δορυφόρους για να μεταδίδουν τα κανάλια που είναι συμπιεσμένα με κωδικοποιήσεις MPEG-2 & MPEG-4 AVC.

Αναφορές
--------

1. ↑  MTG (April 16, 2008). *MTG Launches Viasat Ukraine Satellite Pay-TV Platform*. Δελτίο τύπου.  Ανακτήθηκε στις 2018-02-26. Αρχειοθετήθηκε 2016-03-04 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Φεβρουαρίου 2018.

Εξωτερικοί σύνδεσμοι
--------------------

* Επίσημος ιστότοπος
* Κανάλι και λίστα αναμεταδοτών